CELEX: 62014CN0009
Language: hr
Date: 2014-01-13 00:00:00
Title: Predmet C-9/14: Zahtjev za prethodnu odluku koji je 13. siječnja 2014. uputio Hoge Raad der Nederlanden (Nizozemska) – Staatssecretaris van Financiën protiv D. G. Kiebacka

7.4.2014   
            
            
               HR
            
            
               Službeni list Europske unije
            
            
               C 102/14
            
         Zahtjev za prethodnu odluku koji je 13. siječnja 2014. uputio Hoge Raad der Nederlanden (Nizozemska) – Staatssecretaris van Financiën protiv D. G. Kiebacka
   (Predmet C-9/14)
   2014/C 102/19
   Jezik postupka: nizozemski
   
      Sud koji je uputio zahtjev
   
   Hoge Raad der Nederlanden
   
      Stranke glavnog postupka
   
   
      Žalitelj u kasacijskom postupku: Staatssecretaris van Financiën
   
      Druga stranka u kasacijskom postupku: D. G. Kieback
   
      Prethodna pitanja
   
   
               1.
            
            
               Treba li članak 39. UEZ-a tumačiti tako da država članica u kojoj je porezni obveznik zaposlen prilikom naplate poreza na dohodak mora uzeti u obzir osobnu situaciju i bračni status poreznog obveznika u slučaju kad je (i) taj porezni obveznik radio samo tijekom jednog dijela poreznog razdoblja u toj državi članici, a živio je u drugoj državi članici, (ii) svoj ukupni ili gotovo ukupni dohodak ostvario tijekom tog razdoblja u državi zaposlenja, (iii) tijekom te godine radio i živio u drugoj državi i (iv) promatrano tijekom cijelog poreznog razdoblja, svoj ukupni ili gotovo ukupni dohodak nije ostvario u prvonavedenoj državi zaposlenja?
            
         
               2.
            
            
               Utječe li na odgovor na prvo pitanje ako država u kojoj je radnik živio i radio tijekom poreznog razdoblja nije država članica Europske unije?